tmilcjeΑπόφαση του Γενικού Δικαστηρίου (όγδοο τμήμα) της 15ης Σεπτεμβρίου 2016 – Philip Morris κατά Επιτροπής
(Υπόθεση T-800/14)
«Πρόσβαση στα έγγραφα – Κανονισμός (ΕΚ) 1049/2001 – Έγγραφα που συντάχθηκαν στο πλαίσιο προπαρασκευαστικών εργασιών για την έκδοση της οδηγίας για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού και συναφών προϊόντων – Άρνηση προσβάσεως – Εξαίρεση που αφορά την προστασία της παροχής νομικών συμβουλών – Εξαίρεση που αφορά την προστασία της διαδικασίας λήψεως αποφάσεων – Δικαιώματα άμυνας – Υπέρτερο δημόσιο συμφέρον»
1.                     Προσφυγή ακυρώσεως – Λόγοι – Ελλιπής ή ανεπαρκής αιτιολογία – Λόγος διαφορετικός από εκείνον που αφορά την ουσιαστική νομιμότητα (Άρθρα 263 ΣΛΕΕ και 296 ΣΛΕΕ) (βλ. σκέψη 27)
2.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Υποχρέωση αιτιολογήσεως – Περιεχόμενο (Άρθρο 296 ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4) (βλ. σκέψεις 28-30)
3.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Αυστηρή ερμηνεία και εφαρμογή – Υποχρέωση συγκεκριμένης και εξατομικευμένης εξετάσεως για τα έγγραφα που εμπίπτουν σε εξαίρεση – Περιεχόμενο (Κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1, 2 και 4 και άρθρα 1 και 4) (βλ. σκέψεις 50-54)
4.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Υποχρέωση σταθμίσεως των συμφερόντων που διακυβεύονται – Έκταση της υποχρεώσεως στην περίπτωση των εγγράφων που σχετίζονται με τη νομοθετική διαδικασία (Κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογικές σκέψεις 2 και 6 και άρθρο 4) (βλ. σκέψεις 55, 56)
5.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Υποχρέωση του θεσμικού οργάνου να εξετάσει αν η σχετική πράξη συνιστά όντως νομική γνωμοδότηση και πόσο πιθανό είναι να θιγεί στη συγκεκριμένη περίπτωση η προστασία των νομικών γνωμοδοτήσεων, καθώς και να ελέγξει αν υπάρχει υπέρτερο δημόσιο συμφέρον που να δικαιολογεί τη δημοσιοποίηση – Γνωστοποίηση νομικών γνωμοδοτήσεων που σχετίζονται με νομοθετικές διαδικασίες – Υποχρέωση του θεσμικού οργάνου να αιτιολογήσει με εμπεριστατωμένο τρόπο κάθε απόφαση αρνήσεως παροχής προσβάσεως (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 58-62)
6.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Περιεχόμενο – Άρνηση γνωστοποιήσεως γνωμοδοτήσεως της νομικής υπηρεσίας θεσμικού οργάνου η οποία αφορά νομοθετική πράξη κατά της οποίας έχει ασκηθεί προσφυγή ενώπιον του εθνικού δικαστή και του δικαστή της Ένωσης – Επιτρέπεται (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 65, 66, 68, 70)
7.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Υπέρτερο δημόσιο συμφέρον που δικαιολογεί τη δημοσιοποίηση εγγράφων – Επίκληση της αρχής της διαφάνειας – Ανάγκη αναπτύξεως ειδικών συλλογισμών σε σχέση με τη συγκεκριμένη περίπτωση (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψη 73)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως Ares(2014) 3388066 της Επιτροπής, της 29ης Σεπτεμβρίου 2014, στο μέτρο που η Επιτροπή αρνείται στην προσφεύγουσα πλήρη πρόσβαση στα έγγραφα που έχει ζητήσει, με την εξαίρεση των προσωπικών δεδομένων που έχουν απαλειφθεί.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τη Philip Morris Ltd στα δικαστικά έξοδα.